กฎกระทรวงกฎกระทรวงฉบับที่ ๕ (พ.ศ. ๒๕๒๙)ออกตามความในพระราชบัญญัติการรับเด็กเป็นบุตรบุญธรรมพ.ศ. ๒๕๒๒[๑] อาศัยอำนาจตามความในมาตรา ๑๘ และมาตรา ๓๙ แห่งพระราชบัญญัติการรับเด็กเป็นบุตรบุญธรรมพ.ศ.๒๕๒๒ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกความในข้อ๔ แห่งกฎกระทรวง ฉบับที่ ๒ (พ.ศ. ๒๕๒๓) ออกตามความในพระราชบัญญัติการรับเด็กเป็นบุตรบุญธรรมพ.ศ. ๒๕๒๒ และให้ใช้ความต่อไปนี้แทนข้อ ๔ให้พนักงานเจ้าหน้าที่ตรวจสอบเอกสารตามข้อ ๑ และข้อ ๒ และพิจารณาคุณสมบัติของผู้ขอรับเด็กเป็นบุตรบุญธรรมดังต่อไปนี้(๑) อายุขั้นต่ำของผู้ขอรับเด็กเป็นบุตรบุญธรรมและความแตกต่างระหว่างอายุของผู้ขอรับเด็กเป็นบุตรบุญธรรมกับอายุของเด็กที่จะเป็นบุตรบุญธรรม ให้เป็นไปตามบทบัญญัติแห่งประมวลกฎหมายแพ่งและพาณิชย์(๒) ต้องมีคู่สมรสเว้นแต่ผู้ขอรับเด็กเป็นบุตรบุญธรรมเป็นผู้มีสัญชาติไทย(๓)ต้องเป็นครอบครัวซึ่งมีความเหมาะสมและมีเหตุผลอันสมควรที่จะรับเด็กเป็นบุตรบุญธรรมตามที่ปรากฏในรายละเอียดของรายงานการศึกษาสภาพครอบครัว(๔)ต้องเป็นผู้ที่สามารถรับเด็กเป็นบุตรบุญธรรมได้ตามกฎหมายของประเทศที่ผู้นั้นมีภูมิลำเนาในกรณีที่ผู้ขอรับเด็กเป็นบุตรบุญธรรมขาดคุณสมบัติตาม (๒)ระหว่างการทดลองเลี้ยงดูเด็กหรือเมื่อทดลองเลี้ยงดูเด็กครบกำหนดแล้วคณะกรรมการการรับเด็กเป็นบุตรบุญธรรมอาจพิจารณาสั่งให้ทดลองเลี้ยงดูเด็กต่อไปหรือสั่งอนุมัติให้รับเด็กเป็นบุตรบุญธรรมก็ได้แล้วแต่กรณีข้อ ๒ ให้ยกเลิกความในข้อ ๖ แห่งกฎกระทรวงฉบับที่ ๒ (พ.ศ. ๒๕๒๓) ออกตามความในพระราชบัญญัติการรับเด็กเป็นบุตรบุญธรรมพ.ศ. ๒๕๒๒ และให้ใช้ความต่อไปนี้แทนข้อ ๖ผู้ขอรับเด็กเป็นบุตรบุญธรรมและคู่สมรสต้องมารับเด็กไปทดลองเลี้ยงดูด้วยตนเองในกรณีที่คู่สมรสไม่สามารถจะมาได้ ต้องให้ความยินยอมเป็นหนังสือคณะกรรมการการรับเด็กเป็นบุตรบุญธรรมอาจอนุญาตให้ผู้ขอรับเด็กเป็นบุตรบุญธรรมและคู่สมรสไม่ต้องมารับเด็กไปทดลองเลี้ยงดูด้วยตนเองก็ได้ถ้าเด็กนั้นอยู่ในต่างประเทศที่ผู้ขอรับเด็กเป็นบุตรบุญธรรมและคู่สมรสมีภูมิลำเนาหรือถิ่นที่อยู่ หรือได้เดินทางไปยังประเทศนั้นโดยชอบแล้วให้ไว้ ณ วันที่ ๒ เมษายน พ.ศ. ๒๕๒๙พลเอก สิทธิ จิรโรจน์รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากการกำหนดหลักเกณฑ์เกี่ยวกับคุณสมบัติในเรื่องอายุขั้นต่ำของผู้ขอรับเด็กเป็นบุตรบุญธรรมที่มีภูมิลำเนาในต่างประเทศและความแตกต่างระหว่างอายุของผู้ขอรับเด็กเป็นบุตรบุญธรรมดังกล่าวกับอายุของเด็กที่จะเป็นบุตรบุญธรรมโดยระบุอายุไว้ในกฎกระทรวงนั้นยังไม่เหมาะสมสมควรแก้ไขหลักเกณฑ์ดังกล่าวโดยกำหนดให้เป็นไปตามบทบัญญัติแห่งประมวลกฎหมายแพ่งและพาณิชย์ประกอบกับสมควรยกเลิกหลักเกณฑ์ในเรื่องจำนวนบุตรของผู้ขอรับเด็กเป็นบุตรบุญธรรมที่มีภูมิลำเนาในต่างประเทศโดยให้คณะกรรมการการรับเด็กเป็นบุตรบุญธรรมเป็นผู้พิจารณาความเหมาะสมและเพิ่มเติมหลักเกณฑ์ในกรณีที่ผู้ขอรับเด็กเป็นบุตรบุญธรรมขาดคุณสมบัติ(ภายหลังรับเด็กไปทดลองเลี้ยงดูแล้ว) เกี่ยวกับการต้องมีคู่สมรส โดยสมควรให้คณะกรรมการการรับเด็กเป็นบุตรบุญธรรมมีอำนาจพิจารณาอนุญาตให้ผู้ขอรับเด็กเป็นบุตรบุญธรรมนั้นทดลองเลี้ยงดูเด็กต่อไปและอาจอนุมัติให้รับเด็กเป็นบุตรบุญธรรมได้ ถ้าผู้ขอรับเด็กเป็นบุตรบุญธรรมนั้นมีความเหมาะสม ทั้งนี้เพื่อประโยชน์ของเด็กที่จะเป็นบุตรบุญธรรม นอกจากนั้นสมควรกำหนดหลักเกณฑ์ให้คณะกรรมการการรับเด็กเป็นบุตรบุญธรรมมีอำนาจอนุญาตให้ผู้ขอรับเด็กเป็นบุตรบุญธรรมและคู่สมรสที่มีภูมิลำเนาในต่างประเทศไม่ต้องมารับเด็กไปทดลองเลี้ยงดูด้วยตนเองในกรณีที่เด็กนั้นอยู่ในต่างประเทศที่ผู้ขอรับเด็กเป็นบุตรบุญธรรมและคู่สมรสมีภูมิลำเนาหรือถิ่นที่อยู่หรือได้เดินทางไปยังประเทศนั้นโดยชอบแล้วเพื่อไม่ให้เป็นภาระโดยไม่จำเป็นแก่ผู้ขอรับเด็กเป็นบุตรบุญธรรมและคู่สมรส จึงจำเป็นต้องออกกฎกระทรวงนี้พัชรี/ผู้จัดทำ๒๒ ตุลาคม ๒๕๕๓กวินทราดา/ตรวจ[๑] ราชกิจจานุเบกษา เล่ม ๑๐๓/ตอนที่ ๖๒/ฉบับพิเศษ หน้า ๑/๑๗ เมษายน ๒๕๒๙